Document ID: 32000R1376

Κανονισμός (ΕΚ) αριθ. 1376/2000 της Επιτροπής
της 28ης Ιουνίου 2000
για την τροποποίηση του κανονισμού (ΕΚ) αριθ. 2999/92 όσον αφορά τις λεπτομέρειες εφαρμογής του ειδικού καθεστώτος για τον εφοδιασμό της Μαδέρας με προϊόντα του τομέα των μεταποιημένων οπωροκηπευτικών και για τον καθορισμό του ισοζυγίου εφοδιασμού για την περίοδο από 1ης Ιουλίου 2000 έως 30 Ιουνίου 2001
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1600/92 του Συμβουλίου, της 15ης Ιουνίου 1992, για ειδικά μέτρα υπέρ των Αζορών και της Μαδέρας όσον αφορά ορισμένα γεωργικά προϊόντα(1), όπως τροποποιήθηκε τελευταία από τον κανονισμό (ΕΚ) αριθ. 1257/1999(2), και ιδίως το άρθρο 10,
Εκτιμώντας τα ακόλουθα:
(1) Οι ποσότητες των προϊόντων που τυγχάνουν του ειδικού καθεστώτος εφοδιασμού καθορίζονται στο πλαίσιο των ισοζυγίων προβλέψεων που καταρτίζονται περιοδικώς και αναθεωρούνται σε συνάρτηση με τις βασικές ανάγκες της αγοράς και λαμβάνοντας υπόψη τις τοπικές παραγωγές και τα παραδοσιακά ρεύματα συναλλαγών.
(2) Ο κανονισμός (ΕΟΚ) αριθ. 2999/92 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1385/1999(4), έχει θέσει τις λεπτομέρειες εφαρμογής του ειδικού καθεστώτος εφοδιασμού της Μαδέρας με μεταποιημένα οπωροκηπευτικά, καθώς και το ισοζύγιο προβλέψεων που καθορίζει τις ποσότητες που μπορούν να τύχουν του ειδικού καθεστώτος εφοδιασμού για την περίοδο από 1ης Ιουλίου 1999 έως 30 Ιουνίου 2000.
(3) Η εκτίμηση των αναγκών της αγοράς της Μαδέρας, για την περίοδο από 1ης Ιουλίου 2000 έως 30 Ιουνίου 2001, οδηγεί στη θέσπιση ενός ισοζυγίου προβλέψεων εφοδιασμού, σύμφωνα με το παράρτημα.
(4) Το καθεστώς εφοδιασμού εφαρμόζεται από την 1η Ιουλίου και, συνεπώς, πρέπει να προβλεφθεί η άμεση εφαρμογή των διατάξεων του παρόντος κανονισμού.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2999/92 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουνίου 2000.

Labels: 3
18
17